**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2022-12-15 Nr. TAR-127

Posėdžio data – 2022 m. gruodžio 14 d.

Pradžia – 14.00 val. (nuotoliniu būdu)

Posėdžio pirmininkas – Aidas Kaveckis.

Posėdžio sekretorė – Lietutė Demidova.

4. SVARSTYTA. Klaipėdos miesto savivaldybės tarybos 2011 m. lapkričio 24 d. sprendimo Nr. T2-370 „Dėl Klaipėdos miesto savivaldybės komunalinių atliekų tvarkymo taisyklių patvirtinimo“ pakeitimas.

Pranešėja – R. Jievaitienė. Primena, kad praėjusiame posėdyje klausimas buvo pristatytas. S. Budinas paprašė patikslinti sprendimo projekto 33.2 punktą „dėl maisto atliekų aikštelių įrengimo atliekant rekonstravimo darbus negyvenamosios paskirties pastatuose“. R. Jievaitienė siūlo papildyti 33.2 punktą: „maisto atliekų konteineriai nėra privalomi negyvenamosios paskirties pastatams“.

NUTARTA. Pritarti sprendimo projektui (bendru sutarimu) su siūlymu - papildyti 33.2 punktą: „maisto atliekų konteineriai nėra privalomi negyvenamosios paskirties pastatams“. Visą punktą išdėstyti taip: „332. Rengiant detaliuosius planus, techninius projektus, kurių sprendiniai numato atlikti gyvenamosios  ir negyvenamosios paskirčių, išskyrus pagalbinio ūkio ir kitos paskirties (fermų, ūkio, šiltnamių, sodų) pastatų statybos ar rekonstravimo  darbus, privaloma projektuoti ir įrengti mišrių komunalinių atliekų, maisto atliekų bei antrinių žaliavų surinkimo konteinerių aikšteles (maisto atliekų konteineriai nėra privalomi negyvenamosios paskirties pastatams). Projektuojant ir įrengiant konteinerių aikšteles, pirmenybė teikiama pusiau požeminio ar požeminio tipo konteinerių aikštelėms. Konkrečių konteinerių poreikis ir galimybė juos aptarnauti privalo būti derinama su administratoriumi. Projektuojant ir įrengiant atliekų konteinerių aikšteles, vadovautis Savivaldybės administracijos patvirtintu Klaipėdos miesto mažosios architektūros, aplinkotvarkos įrangos išdėstymo bei aplinkos estetinio formavimo, miestiškojo kraštovaizdžio tvarkymo specialiuoju planu bei Savivaldybės administracijos patvirtintais reikalavimais įrengiamiems konteineriams.

Posėdžio pirmininkas Aidas Kaveckis

Posėdžio sekretorė Lietutė Demidova